**משימת מאזכרים**

**שָׂמָה אוֹתוֹ בַּכִּיס הַקָּטָן**

כְּמוֹ הַקֶּנְגּוּרוּ, גַּם הַקּוֹאָלוֹת חַיּוֹת בַּטֶּבַע רַק בְּיַבֶּשֶׁת אוֹסְטְרַלְיָה, וּכְמוֹ הַקֶּנְגּוּרוּ, גַּם לַקּוֹאָלוֹת יֵשׁ כִּיס. נָהוּג לְכַנּוֹת **אוֹתָן** "דֻּבֵּי קוֹאָלָה", אֲבָל הַקּוֹאָלוֹת אֵינָן דֻּבִּים כְּלָל וּכְלָל, **הֵן** שַׁיָּכוֹת לִקְבוּצָה מְיֻחֶדֶת שֶׁל יוֹנְקִים - הַכִּיסָאִים. לַקּוֹאָלוֹת יֵשׁ הֵרָיוֹן קָצָר מְאוֹד (קְצָת יוֹתֵר מֵחֹדֶשׁ) וְהַגּוּר **שֶׁלָּהֶן** נוֹלַד לִפְנֵי שֶׁהֻשְׁלְמָה **הִתְפַּתְּחוּתוֹ**. כְּשֶׁהַגּוּר נוֹלַד **אָרְכּוֹ** שְׁנֵי סֶנְטִימֶטְרִים בִּלְבַד, וְהוּא עִוֵּר וְאֵין **לוֹ** פַּרְוָה בִּכְלָל. מִיָּד אַחֲרֵי **לֵדָתוֹ** הוּא נֶאֱחַז בְּפַרְוַת אִמּוֹ וּמְטַפֵּס **עָלֶיהָ** בְּכוֹחוֹת עַצְמוֹ עַד שֶׁהוּא מַגִּיעַ לַכִּיס **שֶׁבְּבִּטְנָה**, מִתְיַשֵּׁב **בּוֹ** וּמוֹצֵא אֶת פִּטְמָתָהּ. אֶת הַדֶּרֶךְ הָאֲרֻכָּה אֶל הַכִּיס **הוּא** עוֹשֶׂה בְּעֶזְרַת חוּשׁ מִשּׁוּשׁ וְחוּשׁ רֵיחַ מְפֻתָּחִים, חוּשׁ כִּוּוּן מְצֻיָּן \*וּטְפָרִים אֲרֻכִּים וַחֲזָקִים.

**לפניכם קטע ובו מאזכרים מודגשים:   
1. מַספרו את הקטע.   
2. כִתבו בטבלה לְמִי או לְמָה מתכוונים במאזכר.   
3. השלימו את הטבלה:**

|  |  |  |
| --- | --- | --- |
| **המאזכר** | **שורה** | **הכוונה היא ל...** |
| נָהוּג לְכַנּוֹת **אוֹתָן** "דֻּבֵּי קוֹאָלָה" | 2 | קואלות |
| **הֵן** שַׁיָּכוֹת לִקְבוּצָה מְיֻחֶדֶת שֶׁל יוֹנְקִים - הַכִּיסָאִים |  |  |
| הַגּוּר **שֶׁלָּהֶן** נוֹלַד לִפְנֵי שֶׁהֻשְׁלְמָה הִתְפַּתְּחוּתוֹ |  |  |
| הַגּוּר שֶׁלָּהֶן נוֹלַד לִפְנֵי שֶׁהֻשְׁלְמָה **הִתְפַּתְּחוּתוֹ** |  |  |
| כְּשֶׁהַגּוּר נוֹלַד **אָרְכּוֹ** שְׁנֵי סֶנְטִימֶטְרִים בִּלְבַד |  |  |
| וְהוּא עִוֵּר וְאֵין **לוֹ** פַּרְוָה בִּכְלָל |  |  |
| מִיָּד אַחֲרֵי **לֵדָתוֹ** הוּא נֶאֱחַז בְּפַרְוַת אִמּוֹ |  |  |
| הוּא נֶאֱחַז בְּפַרְוַת אִמּוֹ וּמְטַפֵּס **עָלֶיהָ** בְּכוֹחוֹת עַצְמוֹ |  |  |
| עַד שֶׁהוּא מַגִּיעַ לַכִּיס **שֶׁבְּבִּטְנָה** |  |  |
| מִתְיַשֵּׁב **בּוֹ** וּמוֹצֵא אֶת פִּטְמָתָהּ |  |  |
| אֶת הַדֶּרֶךְ הָאֲרֻכָּה אֶל הַכִּיס **הוּא** עוֹשֶׂה בְּעֶזְרַת חוּשׁ מִשּׁוּשׁ וְחוּשׁ רֵיחַ מְפֻתָּחִים |  |  |